Тайланд, е най-подходящата представителна трета държава по смисъла на член 2, параграф 6а, буква а) от основния регламент по редица причини. Наред с другото, те заявиха, че дружествата в Малайзия произвеждат основно стандартни скрепителни елементи и следователно техният продуктов асортимент е подобен на този на китайските производители.
 (287)
 По отношение на цената на вноса на телове от легирани стомани (ХС 722790), представляващи суровина за производството на скрепителни елементи в Малайзия, CCCME заяви, че тя е представителна, тъй като е много сходна с равнището на цената на вноса в други държави като Турция или ЕС, докато цените на вноса на същата суровина за Тайланд (ако бъде включен вносът от Япония) не са в съответствие с цената на вноса в тези други държави и следователно не могат да се считат за представителни.
 (288)
 Освен това CCCME заяви, че по отношение на обема на вноса на същата суровина (телове от легирани стомани — ХС 722790) за Малайзия, в относително изражение по-голямата част от вноса както за Малайзия, така и за Тайланд, е от Китай и от държави, които не са членки на СТО. Следователно относителният количествен анализ не може да бъде основателна причина, поради която Комисията е избрала Тайланд, а не Малайзия. Фактът, че оставащият обем на вноса на телове от легирани стомани (след приспадане на вноса от Китай и от други източници извън СТО) е по-нисък в Малайзия, отколкото в Тайланд, не го прави непредставителен, тъй като той все пак възлиза на 16 000 тона, което може да се приеме за достатъчно, за да бъде считан той за представителен. Освен това Комисията не е предоставила никакви доказателства, показващи, че цената на вноса в Малайзия не е представителна на тази основа, или че цената на вноса в Тайланд би била по-представителна просто поради по-голямото количество на вноса.
 (289)
 CCCME добави, че не е обосновано Комисията да се съсредоточава единствено върху обемите на вноса на телове от легирани стомани (ХС 722790), за да изключи Малайзия, въпреки че вносът на други суровини (ХС 721391, ХС 721399 и ХС 722830) заедно представлява приблизително същия процент от общите производствени разходи на китайските производители на скрепителни елементи. Всъщност, когато се вземат всичките четири суровини заедно, 70 % от вноса в Малайзия е от държави, различни от КНР и държавите, които не са членки на СТО, докато в Тайланд само 54 % от вноса на тези четири суровини е от източници, различни от КНР и държавите, които не са членки на СТО.
 (290)
 Както е обяснено в съображение 224, над 75 % от вноса на телове от легирани стомани (ХС 722790) в Малайзия е доставен от КНР и от държави, които не са членки на СТО. Освен това, както е посочено в съображение 235, вносът в Тайланд на същата суровина е бил почти дванадесет пъти по-голям. Комисията счита, че тези факти сами по себе си са достатъчни, за да се стигне до заключението, че вносът в Малайзия е по-малко подходящ от гледна точка на цените от вноса в Тайланд, тъй като изглежда е бил засегнат от конкуренцията с вноса